
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. április 11-én tartandó munkaterv szerinti ülésére

8. napirendhez

Tárgy: Civil szervezetek 2013. évi pályázati támogatása

Tisztelt Képviselő-testület!

Az Önkormányzat a helyi önszerveződő közösségek pénzügyi támogatásának rendjéről szóló, többször módosított 1/2010. (II. 3.) önkormányzati rendelete (Ör.) alapján idén is kiírta pályázatát a Sülysápon tevékenykedő civil szervezetek támogatására. A pályázat benyújtásának határideje 2013. március 20-a volt, mely határidőig 16 db pályázat érkezett, összesen 12.124.000,- Ft támogatási igénnyel.

A 2013-es évben új pályázóként a Sülysápi Baptista Gyülekezet valamint a korábbi években már pályázó Emberséggel az Emberért Közhasznú Egyesület igényelt támogatást, viszont két pályázatot nyújtott be a Maglódi Református Egyházközösség.

A Képviselő-testület a 2013-es évre felhasználható támogatási keretet 7.000.000,-Ft-ban határozta meg. 

Az Ör. rendelkezései szerint támogatás személyi jellegű kiadásokra nem igényelhető, közműdíjak, illetve szolgáltatási díjak fizetésére pedig csak a dokumentáltan a pályázó tulajdonában vagy használatában álló ingatlanok, eszközök tekintetében igényelhető.

A pályázati kiírásban megjelölt határidőn túl benyújtott pályázat érvénytelen, így támogatásban nem részesíthető.

A beérkezett pályázatokat az Oktatási, Művelődési és Sportbizottság megvizsgálja, véleményezi és indokolással ellátott javaslatot tesz a Képviselő-testület felé, a keretösszegen belül, a támogatás odaítélésére, illetőleg pályázóként annak összegére. 
Az Oktatási, Művelődési és Sport Bizottság vizsgálata különösen arra terjed ki, hogy az önszerveződő közösség tevékenysége mennyiben közérdekű, illetőleg a támogatásban részesítendő célkitűzés a köz javát mennyiben szolgálja és szakmai szempontból mennyiben megvalósítható.

Az Oktatási, Művelődési és Sportbizottság vizsgálja továbbá, hogy

· az önszerveződő közösség az előző évben kapott pénzügyi támogatással megfelelően elszámolt-e;

· a támogatásban részesítendő cél megvalósításához – a támogatás esetleges összegét is figyelembe véve – rendelkezik-e a megfelelő pénzügyi és egyéb feltételekkel;

· a támogatásban részesítendő cél megvalósítása igényli-e az önkormányzat egyéb támogatását;

· a támogatásban részesítendő cél megvalósítása pénzügyi támogatás helyett támogatható-e más, alkalmasabb módon,

· a pályázó tervezett éves vagy egyedi programjának megtervezése során figyelembe vette-e a Képviselő-testület által a tárgyévre jóváhagyott települési rendezvénynaptár programjait.

Nem részesíthető pénzügyi támogatásban az az önszerveződő közösség,
· amely az előző évben kapott pénzügyi támogatással nem, vagy nem megfelelően szá​molt el;

· az előző évben kapott támogatást – képviselő-testületi döntés nélkül - a támogatási szerződésben jóváhagyott céltól eltérően használta fel.

· amely a pályázatában megtévesztő vagy valótlan adatot szolgáltatott,

· amelynek lejárt esedékességű köztartozása van,

· amely a tárgyévet megelőző évben kapott támogatást, de az év során nem adott hírt a támogatott cél szerinti tevékenységéről legalább két alkalommal a helyi önkormányzati lapban.

A pályázatok elbírálása során a Képviselő-testület dönthet úgy is, hogy pénzügyi támogatás helyett a kért támogatást más formában biztosítja, feltéve, hogy a támogatás más módja a pályázó által megjelölt cél megvalósításának támogatására alkalmas.

A Képviselő-testület kedvező elbírálása esetén a pénzügyi támogatás megálla​pításáról szóló határozatban meg kell jelölni azt is, hogy a támogatás felhasználása milyen célra történhet.

A képviselő-testületi döntés pályázókkal történő közléséről és a 2. melléklet szerinti támogatási szerződés megkötéséről a polgármester gondoskodik a döntést követő 30 napon belül.

Ide vonatkozóan tájékoztatjuk a Képviselő-testületet, hogy a tavalyi pályázatok elszámolásának ellenőrzése megtörtént, a Pénzügyi, Településfejlesztési és Ügyrendi Bizottság – kisebb hiánypótlásokat követően – minden beszámolót elfogadott. 

Az előterjesztés mellé csatolt összesítő táblázat tartalmazza a civil szervezetek tevékenységét, pályázati céljait, az előző évben kapott támogatások és az idei évre igényelt támogatások összegét. /A pályázati anyagok a Polgármesteri Hivatalban bármikor, illetve az ülések alkalmával megtekinthetők./

Az OMSB ülése 2013. április 8-án lesz, a konkrét javaslatok ezt követően kerülnek kiküldésre. 

Mindezek figyelembevételével kérem a tisztelt Képviselő-testületet a 2013. évi támogatási összegek megállapítására.
…/2013. (IV. 11.) ÖKT határozati javaslat

Sülysáp Nagyközség Önkormányzatának Képviselő-testülete a helyi önszerveződő közösségek pénzügyi támogatásának rendjéről szóló 1/2010. (II. 3.) önkormányzati rendelete alapján

1./ A helyi önszerveződő közösségeket pályázataikban megfogalmazott 2013. évi céljaik megvalósításában az alábbiak szerint támogatja:
	
	Szervezet
	Támogatott cél
	Támogatási összeg (Ft)

	1. 
	Barátság Nyugdíjas Klub
	Tápiómenti Talákozó
	

	2. 
	Bogdán Flórián Önkéntes Tűzoltó és Polgárőr Egyesület
	szertárépítés
	

	3. 
	Emberséggel az Emberért Közhasznú Egyesület
	lézernyomtató beszerzése
	

	4. 
	Falu Érdekvédelmi Közösség
	hagyományőrző programok (hagyományőrző szüreti vigasság, teremlabdarúgó-kupa) és a Hevessy-parkban lévő fahíd állagmegóvása
	

	5. 
	Maglódi (Sülysápi) Református Egyházközség
	balatonfűzfői református hittanos tábor 
	

	6. 
	Maglódi (Sülysápi) Református Egyházközség
	sülysápi református hitélet
	

	7. 
	Magyar Pünkösdi Egyház Sülysápi Gyülekezete
	az imaház épületének felújítása
	

	8. 
	Sülysápi Baptista Gyülekezet
	építkezés
	

	9. 
	Sülysáp I. Rk. Egyházközség
	nyári és őszi egyházközösségi programok támogatása
	

	10. 
	Sülysáp II. Rk. Egyházközség
	működési kiadások fedezése: rezsiköltség, irodaszer, egyéb anyagbeszerzés
	

	11. 
	Sülysáp Községi Sportkör
	működési költségek 
	

	12. 
	Sülysápi Gyerekfoci Egyesület
	versenyeken való részvétel, torna rendezése, fejlesztések
	

	13. 
	Sülysápi Nyugdíjas Hagyományőrző Pávakör
	hagyományőrzés
	

	14. 
	Tápiómente Ökölvívó Egyesület
	versenyeztetés, versenyrendezés
	

	15. 
	Tápiómenti Kisbárka Egyesület
	egyesületi programok támogatása
	

	16. 
	Tápiómenti Tömegsport Alapítvány
	sülysápi futónap támogatása
	


2./ A pályázati támogatást a költségvetés „Civil szervezetek működési támogatása” keretének terhére biztosítja. 

3./ Felkéri a polgármestert a szükséges intézkedések megtételére. 

Határidő: 1./-2./ azonnal; 3./ 2013. május 11.

Felelős: polgármester 

Sülysáp, 2013. április 3.


Horinka László s.k.


polgármester

Láttam!

Sülysáp, 2013. április 5.
Tóth Krisztina s.k.

jegyző

